CELEX: 62018CA0667
Language: fi
Date: 2020-05-14 00:00:00
Title: Asia C-667/18: Unionin tuomioistuimen tuomio (kolmas jaosto) 14.5.2020 (ennakkoratkaisupyyntö, jonka on esittänyt Grondwettelijk Hof – Belgia) – Orde van Vlaamse Balies ja Ordre des barreaux francophones et germanophone v. Ministerraad (Ennakkoratkaisupyyntö – Direktiivi 2009/138/EY – Oikeusturvavakuutus – 201 artikla – Vakuutuksenottajan oikeus valita vapaasti edustajansa – Tuomioistuinmenettely – Käsite – Sovittelumenettely)

20.7.2020   
            
            
               FI
            
            
               Euroopan unionin virallinen lehti
            
            
               C 240/11
            
         
      Unionin tuomioistuimen tuomio (kolmas jaosto) 14.5.2020 (ennakkoratkaisupyyntö, jonka on esittänyt Grondwettelijk Hof – Belgia) – Orde van Vlaamse Balies ja Ordre des barreaux francophones et germanophone v. Ministerraad
      (Asia C-667/18) (1)
      
      (Ennakkoratkaisupyyntö - Direktiivi 2009/138/EY - Oikeusturvavakuutus - 201 artikla - Vakuutuksenottajan oikeus valita vapaasti edustajansa - Tuomioistuinmenettely - Käsite - Sovittelumenettely)
      (2020/C 240/14)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Grondwettelijk Hof
      
         Pääasian asianosaiset
      
      
         Kantajat: Orde van Vlaamse Balies ja Ordre des barreaux francophones et germanophone
      
         Vastaaja: Ministerraad
      
         Tuomiolauselma
      
      Vakuutus- ja jälleenvakuutustoiminnan aloittamisesta ja harjoittamisesta 25.11.2009 annetun Euroopan parlamentin ja neuvoston direktiivin 2009/138/EY (Solvenssi II) 201 artiklan 1 kohdan a alakohtaa on tulkittava siten, että kyseisessä säännöksessä tarkoitetun tuomioistuinmenettelyn käsite kattaa tuomioistuimessa tai sen ulkopuolella tapahtuvan sovittelumenettelyn, jossa tuomioistuin on mukana tai johon se voi osallistua joko kyseisen menettelyn alkaessa tai sen päätyttyä.
      
         (1)  EUVL C 25, 21.1.2019.